Cristian Tudor Popescu a evocat şi momentul în care fostul primar al Sectorului 4 a demisionat, la cinci zile după tragedia din clubul Colectiv. A fost momentul în care Cristian Popescu Puedone a părut să afle semnificaţia cuvântului onoare: „Întrebat apoi: aceasta este o demisie de onoare?, răspunde: acesta este un act, onoarea trebuia să fie în prima zi. Minunat! Minunat să auzi aşa ceva la noi, la români, aici. Onoare! Ce cuvânt... în spaţiul nostru şi în viaţa noastră. Numai că...”

Cinci luni mai târziu, fostul edil renunţă la onoare în favoarea şansei de a-şi recâştiga fotoliul. „Va să zică, a întârziat cu cinci zile domnul acesta atunci. Pe 30 au ars oamenii în Colectiv şi pe 4, deci la cinci zile diferenţă, repera onoarea domnul acesta. Au trecut cinci luni. După cele cinci zile de atunci, au trecut acum cinci luni şi atâta ţine onoarea. Atâta ţine onoarea la români. Sau cel puţin la bucureşteni. Sau cel puţin la locuitorii din Sectorul 4, de acolo este dom,nul Piedone. Care. Eu cred că o să-l voteze”, spune Cristian Tudor Popescu.